*O matrimonio desigual* (1863). *A figura ao fondo á dereita é o propio Pukirev.*
**Vasili Vladimirovich Pukirev**, en ruso: Василий Владимирович Пукирев; nado en 1832 en Luzhniki, Gobernación de Tula e finado o 1 de xuño de 1890 en Moscova, foi un pintor ruso de xénero, de estilo realista.

Traxectoria
-----------

Naceu nunha familia labrega e orixinalmente foi aprendiz dun pintor de iconas en Mogilev. Por sorte, puido matricularse na Escola de Pintura, Escultura e Arquitectura de Moscova (MSPSA), onde estudou de 1847 a 1858 baixo a dirección de Sergéi Zaryanko e Apollon Mokritsky. Despois de 1850, foi certificado para servir como profesor de arte nas escolas públicas. En 1855 concedeulle o título de "Artista" e, en 1858, converteuse en "Artista Libre".[]

En 1860, converteuse en "Académico" de historia e pintura de retratos. Instalouse nun apartamento preto da MSPSA e ensinou alí até 1873. En 1862 e 1864, puido viaxar ao estranxeiro para ver galerías de arte baixo o patrocinio da Sociedade Moscovita de Amantes da Arte. En 1869, colaborou con Alexei Savrasov para preparar un curso de debuxo para o seu uso nas escolas públicas. Ademais das súas pinturas, creou iconas e ilustracións para as obras de Gogol e Turgenev.

Catro anos despois, viuse obrigado a abandonar a docencia debido á mala saúde. En 1879, os seus compañeiros artistas reuníronse para proporcionarlle unha modesta pensión, pero morreu na pobreza e case esquecido en 1890.

### O Matrimonio Desigual

O seu cadro máis coñecido é "O matrimonio desigual". Pukirev aparece no extremo dereito do lenzo (posibelmente como padriño), dando lugar á historia de que representaba un episodio de amor perdido na súa propia vida. En 1863, en base a este traballo, foi nomeado profesor honorario da Academia Imperial de Belas Artes. Tamén xerou un acalorado debate na prensa, cos seus partidarios eloxiándoo por presentar un tema serio da vida moderna a diferenza das escenas de xénero habituais, que adoitan ser nostálxicas ou sentimentais. Actualmente está exposto na Galería Tretyakov.

Obras
-----

* Neno con niño de paxaro (1856)Neno con niño de paxaro (1856)
* O xogador (1865)O xogador (1865)
* No estudio do artista (1865)No estudio do artista (1865)
* Recepción dunha dote nunha familia de comerciantes (1873)Recepción dunha dote nunha familia de comerciantes (1873)
* Voda interrompida (1877)Voda interrompida (1877)

Notas
-----

1. 1 2 3  Kenneth. "Vasily Pukirev". *www.rusartnet.com* (en inglés). Consultado o 2022-07-04.
2. 1 2 3 4  "Русские художники. Пукирев Василий Владимирович.". *www.artsait.ru*. Consultado o 2022-07-04.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Vasili Pukirev Modificar a ligazón no Wikidata*** |

|  |  |
| --- | --- |
|  | A Galifontes posúe textos orixinais acerca de:  ***Vasili Pukirev*** |

### Ligazóns externas

* Biografía, citas e ampla lista de pinturas do Dicionario biográfico ruso ('WikiSource' en ruso).
* "O matrimonio desigual" Arquivado 23 de outubro de 2017 en Wayback Machine. unha apreciación da pintura (en 'Jivopis') .
* "The Desigual Marriage" un vídeo de presentación da Galería Tretyakov ('YouTube' 10'24'', en ruso)

|  |  |
| --- | --- |
| Control de autoridades | 
* Wd: Q6394591
* WorldCat
* VIAF: 2536159248164204870004
* BRE: 3172902
* Discogs: 2626593
* Europeana: ID
* RKD: 349078
* SUDOC: 243873190
* ULAN: 500120546

 |